יומיים לאחר פיגוע הדקירה בפסגת זאב, התפרסם היום (רביעי) סרטון המתעד את האירוע. המחבלים, חסן ואחמד, בני דודים בני 13 ו-17 תושבי בית חנינא בירושלים, התנפלו על צעיר בן 25 בסמוך לרחוב הארבעה ופצעו אותו קשה. לאחר מכן הם המשיכו בדרכם על רחוב השישה עשר, הבחינו בנער כבן 13 רכוב על אופניים, דקרו ופצעו אותו באורח אנוש.



אזרח שהבחין בנעשה רץ לעבר החשודים, ואלה החלו לברוח לכיוון הרחוב המרכזי של פסגת זאב - שדרות משה דיין - שבו גם עוברת הרכבת הקלה. לפי הידוע, אחמד נפגע ככל הנראה מכלי רכב, בעוד חסן המשיך לברוח. קצין ושוטר מג"ב שהיו בניידת משטרה הבחינו במחבל רץ לכיוונם עם סכין בידו. הם קראו לו לעצור, ומשהוא לא עצר - הם ירו לעברו ונטרלו אותו. חסן נהרג ואחמד בן ה-13 נפצע באורח קשה.



מצבם של שני הפצועים הוסיף אתמול להיות קשה. הם מטופלים בבית החולים הדסה הר צופים בירושלים, אך מצבם מוגדר יציב.



גל טרור - עוד כותרות:

רב ספרדי בכיר: "מצווה להחזיק בראש המחבל ולחבוט בו למוות"

פועלי הבניין הפלסטינים בשרון רק רוצים שהאלימות תיפסק

תיעוד רגעי האימה: המחבל ברעננה מגיח מאחור ודוקר שלושה אזרחים